AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL PAPILDOMOS VIENKARTINĖS IŠMOKOS GIMUS VAIKUI SKYRIMO IR MOKĖJIMO KRETINGOS RAJONO SAVIVALDYBĖJE TVARKOS APRAŠO PATVIRTINIMO“

2026 m. rugsėjo     d.   
Kretinga

1. Parengto sprendimo projekto tikslas – nustatyti papildomos vienkartinės išmokos (toliau – Išmoka) gimus vaikui skyrimo ir mokėjimo tvarką Kretingos rajono savivaldybėje.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. 
Kai kurios Lietuvos savivaldybės jau taiko papildomas paramos priemones gimus vaikui, siekdamos parodyti dėmesį šeimoms ir suteikti joms papildomą finansinę paramą pirmaisiais vaiko gyvenimo mėnesiais. LR Išmokų vaikams įstatymas nustato vienkartinės išmokos gimus vaikui tvarką iš valstybės biudžeto lėšų, tačiau tikslinga reglamentuoti Išmokos skyrimo ir mokėjimo tvarką Kretingos rajono savivaldybėje, taip stiprinant šeimai palankios savivaldos principus ir užtikrinant nuoseklią paramą gyventojams.
Siūloma nustatyti 5 bazinių socialinių išmokų (BSI) dydžio Išmoką kiekvienam gimusiam vaikui. 
Priėmus projektą, kitų teisės aktų pakeisti ar panaikinti nereikės.
3. Kokių rezultatų laukiama. 
Pritarus sprendimo projektui, bus sudarytos galimybės asmenims, atitinkantiems apraše nustatytas sąlygas, gauti Išmoką, kuri prisidės prie vaikų poreikių užtikrinimo. Bus stiprinamas savivaldybės dėmesys šeimai ir vaikui.
[bookmark: _GoBack]4. Lėšų poreikis ir šaltiniai. 
Šiuo metu galiojantis bazinės socialinės išmokos (BSI) dydis yra 74 Eur, todėl siūlomos 5 BSI dydžio Išmokos dydis sudarytų 370 Eur. 
2025 m. Kretingos rajono savivaldybėje gimė 276 vaikai. Vertinant šį gimimų skaičių, preliminarus metinis lėšų poreikis sudarytų apie 102 120 Eur.
Ateinančių metų lėšų poreikį siūloma planuoti pagal tuo metu galiosiantį bazinės socialinės išmokos (BSI) dydį ir faktinį vaikų gimimų skaičių Kretingos rajono savivaldybėje. 
Lėšos būtų numatomos iš Socialinės paramos programos (09) priemonės 1.3.1.22 „Išmokų vaikui mokėjimas“.
5. Kiti sprendimui priimti reikalingi pagrindimai, skaičiavimai ir paaiškinimai. 
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui. 
Teisės aktų projektų antikorupcinio vertinimo taisyklėse antikorupcinis vertinimas nenumatytas.
7. Autorius ar autorių grupė. 
Socialinės paramos skyriaus vyr. specialistė Rimantė Kryževičienė, Socialinės paramos skyriaus vedėja Kristina Gimžauskaitė-Mažonienė.
